stanford-oval/wikipedia huggingface dataset:
Kolossikalmari

| Kolossikalmari |
| --- | --- |
 Hahmotelma
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Lahko::  Teuthida
Alalahko::  Oegopsina
Heimo::  Cranchiidae
Suku::  Mesonychoteuthis  Robson, 1925
Laji::  hamiltoni
Kaksiosainen nimi
 Mesonychoteuthis hamiltoni  Robson, 1925 

Katso myös
   Kolossikalmari Wikispeciesissä   Kolossikalmari Commonsissa 
Infobox OKNimi-testi OKIUCN-testi OK: 
Kolossikalmari (Mesonychoteuthis hamiltoni) on mustekala, jonka uskotaan olevan kalmarilajeista suurin ja samalla suurin nykyisistä selkärangattomista eläimistä. Siitä on saatu vain muutama näyte, mutta pituuden arvioidaan olevan enimmillään noin 12–14 metriä ja painon noin 500 kg.
Toisin kuin jättiläiskalmareilla, kolossikalmarin pyyntilonkeroiden päässä olevissa imukupeissa on terävät kääntyvät koukut. Sen ruumis on leveämpi ja painavampi kuin jättiläiskalmarin. Kolossikalmarilla on kalmareista suurin nokka. Sen silmien uskotaan myös olevan eläinkunnan suurimmat.
Kolossikalmari on sukunsa Mesonychoteuthis ainoa laji.
Aiheesta muualla

Kuva vuonna 2003 saadusta ensimmäisestä kolossikalmarista (Arkistoitu – Internet Archive)
Kuva vuonna 2007 Rossinjäätikön läheltä pyydetystä kaikkein suurimmasta mustekalasta
Säilötty kolossikalmari näytteillä Te Papa -museossa Uudessa-Seelannissa.
Kiinteistömaailma

| Kiinteistömaailma |
| --- | --- |
Tunnuslause:  Kukaan ei välitä niin kuin me
Yritysmuoto:  Osakeyhtiö
Perustettu:  1990
Toimitusjohtaja:  Risto Kyhälä
Kotipaikka:  Helsinki, Suomi
Toimiala:  Kiinteistönvälitys
Liikevaihto:  5,865 milj. euroa (2018)
Kotisivu:  www.kiinteistomaailma.fi
Infobox OKVirheellinen NIMI-arvo: 
Kiinteistömaailma Oy on suomalainen, vuonna 1990 perustettu valtakunnallinen kiinteistönvälitysketju. Ketjun liiketoiminta perustuu franchising-yrittäjyyteen, ja jokainen myymälä on yksityisen yrittäjän omistama.
Kiinteistömaailmassa työskentelee vajaa 700 työntekijää noin 100 asuntomyymälässä.
Elokuussa 2019 Danske Bank myi Kiinteistömaailman suomalaiselle osakeyhtiölle, jonka osakkaina ovat Risto Kyhälä, Arto Martonen, Kenneth Kaarnimo ja Merasco Real Estate.
Historia

Kiinteistömaailma perustettiin keväällä vuonna 1990 nimellä PSW Kiinteistömaailma Oy ja sen perustajaosakkaina olivat Postipankki, silloinen vahinkovakuutusyhtiö Sampo ja tietotekniikkayhtiö West Invest. Myöhemmin omistajuus siirtyi kokonaan Sampo Pankille ja siitä edelleen Danske Bankille.
Ensimmäinen asuntomyymälä avattiin perustamisvuonna Helsingin Kampissa Fredrikinkadulle, missä se toimii edelleen. Vuonna 1998 avattiin ketjun 50. asuntomyymälä. Ketjun nimi taas lyhennettiin sen nykyiseen muotoon, Kiinteistömaailma Oy, vuonna 2001. Kiinteistömaailma on yksi vuonna 2008 perustetun Kiinteistönvälitysalan Keskusliiton perustajajäsenistä.
Kiinteistömaailman toimitusjohtajana toimi sen perustamisesta lähtien aina vuoteen 2007 saakka Paavo Aunola. Aunola valittiin vuonna 2004 vuoden asuntovaikuttajaksi. Ketjun edellinen toimitusjohtaja Erkki Heikkinen nimitettiin keväällä 2015. Danske Bankin myytyä Kiinteistömaailman siirtyi toimitusjohtaksi uusi osakas Risto Kyhälä.
Organisaatio

Kiinteistömaailma toimii franchising-periaatteella, ja sen myymälät ovat itsenäisten yrittäjien omistamia. Suomen Franchising-Yhdistys on palkinnut Kiinteistömaailman neljä kertaa vuoden franchising-ketjuna, ja viimeisin valinta on vuodelta 2013. Kiinteistömaailma kuuluu Suomen suurimpiin kiinteistönvälitysketjuihin ja vuonna 2011 yritys ilmoitti markkinaosuudekseen noin 20 % koko Suomessa ja 30 % pääkaupunkiseudulla.
Kiinteistömaailman myymälöistä noin kolmasosa sijaitsee pääkaupunkiseudulla ja Suomen pohjoisin myymälä Ivalossa. Ketjun ohjauksesta, markkinoinnista, lakineuvonnasta ja talousasioista vastaa Danske Bankin omistama Kiinteistömaailma Oy, joka sijaitsee Helsingissä.
Tarjouskauppa

Vuoden 2007 lopussa Kiinteistömaailma lanseerasi uuden kiinteistökauppamallin, Tarjouskaupan. Malli erosi perinteisestä myyntimallista siten, että myyntihinnan sijaan merkittiin velaton lähtöhinta, josta ostajat pystyivät tekemään tarjouksia ylöspäin, kuitenkin niin, että tarjous tehdään kirjallisena välittäjän kautta. Kaikki tarjoukset ovat avoimesti nähtävillä verkossa, ja asiakkailla on näin ollen mahdollisuus reagoida uusilla tarjouksilla. Myyjä ei kuitenkaan ole huutokaupan tavoin pakotettu myymään eniten tarjoavalle.
Tarjouskaupan laillisuus aiheutti sen lanseerauksen jälkeen keskustelua, sillä asuntomarkkinointiasetus edellyttää, että myytävälle asunnolle kuuluu merkitä myyntihinta. Vastustajien mielestä velattoman lähtöhinnan ilmoittaminen ei noudattanut asetusta ja kauppatapa oli muutenkin kyseenalainen. Kuluttaja-asiamies katsoi kuitenkin kesän 2012 aikana, että Tarjouskauppa on mallina hyväksyttävä ja ehdotti, että asuntomarkkinointiasetusta tulisi muuttaa. Myös Kilpailuvirasto ja ympäristöministeriö olivat asetuksen muuttamisen kannalla. Viranomaisten hyväksynnän jälkeen myös Kiinteistömaailman kilpailijat, kuten Huoneistokeskus ja ReMax, ryhtyivät tarjoamaan Tarjouskauppa-mallia.
Tarjouskaupasta on muodostunut keskeinen osa Kiinteistömaailman liiketoimintaa, ja yrityksen mukaan kauppatavan avulla on myyty jo yli 30 000 asuntoa.
Aiheesta muualla

Kiinteistömaailma Oy
Kilpailu- ja kuluttajaviraston muistio Tarjouskaupasta
John Amaechi

John Amaechi vuonna 2009.
John Ekwugha Amaechi (s. 26. marraskuuta 1970 Boston, Massachusetts, Yhdysvallat) on brittiläinen koripalloilija.
Amaechi varttui Britanniassa Stockportissa Suur-Manchesterin alueella. Hänen isänsä oli nigerialainen igbo ja äitinsä englantilainen. Hän kasvoi 2,08 metrin mittaiseksi.
Amaechin NBA-ura alkoi, kun hän pääsi vuonna 1995 Cleveland Cavaliersiin. Hän pelasi jonkin aikaa Euroopassa ennen kuin palasi Yhdysvaltoihin ja pääsi Orlando Magiciin (1999–2001) ja Utah Jazziin (2001–2003). Hän kieltäytyi vuonna 2000 Los Angeles Lakersin sopimuksesta.
Amaechi kertoi kirjassaan Man in the Middle avoimesti homoudestaan helmikuussa 2007. Se otettiin yleisön ja koripalloilijatovereiden keskuudessa vastaan ristiriitaisin tuntein. Entinen NBA-tähti Tim Hardaway kertoi inhoavansa homoja, mutta myös hyväksyviä kommentteja esittivät muiden muassa Steven Hunter, Grant Hill, Shaquille O’Neal ja Shavlik Randolph.
Kokkolan vapaaherrakunta

Kokkolan vapaaherrakunta oli vapaaherrakunta, jonka kuningatar Kristiina 1651 antoi Pietari Banérin vanhimmalle pojalle Kustaa Banérille, kun hän korotti veljesten Svante, Pietari, Akseli, Juhana ja Kaarle (Kustaanpoikain) Banérin perilliset vapaaherrasäätyyn. Vapaaherrakuntaan kuuluivat Kokkolan kaupunki ja pitäjä. Kaikki edellämainitut perilliset saivat hänen ohellaan kantaa Kokkolan vapaaherran nimeä. Vuonna 1654 vapaaherrakunta käsitti Pohjanmaan maakirjan mukaan 111 13/24 manttaalia. Se palautettiin kruunulle Kaarle XI:n peruutuksessa.
Kirjallisuutta

Mauno Jokipii: Suomen kreivi- ja vapaaherrakunnat, 2 nidettä, Suomen historiallinen seura 1956–1960, Historiallisia tutkimuksia 48.1
Komorienrastas

| Komorienrastas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  bewsheri
Kaksiosainen nimi
 Turdus bewsheri  Newton, 1877 
Alalajit
 Turdus bewsheri comorensis  Turdus bewsheri moheliensis  Turdus bewsheri bewsheri 
Katso myös
   Komorienrastas Wikispeciesissä   Komorienrastas Commonsissa 
Infobox OKNimi-testi OKIUCN-testi OK: 
Komorienrastas (Turdus bewsheri) on rastaiden heimoon kuuluva varpuslintu.
Levinneisyys

Komorienrastasta tavataan Komoreilla ja Mayottella. Lajin populaatiota ei ole arvioitu, mutta lajia on kuvattu melko yleiseksi tai yleiseksi ja se on luokiteltu silmälläpidettäväksi.
Kiinanpunavarpunen

| Kiinanpunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punavarpuset Carpodacus
Laji::  waltoni
Kaksiosainen nimi
 Carpodacus waltoni  (Stresemann, 1930) 
Synonyymit
 Carpodacus eos 
Katso myös
   Kiinanpunavarpunen Wikispeciesissä  
Infobox OKVirheellinen NIMI-arvo: 
Kiinanpunavarpunen (Carpodacus waltoni) on peippojen heimoon kuuluva varpuslintu.
Levinneisyys

Kiinanpunavarpusta tavataan vain Kiinassa. Lajia on kuvattu hyvin huonosti tunnetuksi ja harvinaiseksi, mutta sen kannankehitys on vakaa. Se on luokiteltu elinvoimaiseksi.
Jason King

Jason Kingiä näyttelee sarjassa Peter Wyngarde.
Jason King on brittiläisen ITC Entertainmentin televisiosarja, jota tuotettiin 26 jaksoa vuosina 1971–1972. Siinä Peter Wyngarde näyttelee Bond-maisia dekkaritarinoita kirjoittavaa tyylikästä kirjailijaa, joka itse kokee yhtä huikeita nais- ja muita seikkailuja eri puolilla Eurooppaa.
Sarja syntyi spin-offina televisiosarjan Osasto S (1969–1970) hahmosta, joka poliisitoimensa ohella kirjoitteli dekkareita. Sarjan liioitellun itseironinen camp-henkisyys antoi myöhemmin vaikutteita muun muassa Mike Myersin luomiin Austin Powers -agenttiparodiaelokuviin.
Suomessa sarjaa esitti Mainos-TV syyskuusta 1972 alkaen. Helsingin Sanomien Jukka Kajava ironisoi sarjan tyyliä: ”Jason King [--] taistelee ja suutelee, ampuu ja lentää kaaressa huoneen nurkasta toiseen, putoaa Venetsiassa kanavaan ja juo shampanjaa tuulisella hotellinparvekkeella ainoankaan kiehkuran luiskahtamatta paikoltaan upeasta frisyyristä.”
Klaus Junge

Klaus Junge (1. tammikuuta 1924 Concepción, Chile – 17. huhtikuuta 1945 Welle, Saksa) oli saksalainen shakkimestari. Hän palveli myös toisessa maailmansodassa Saksan armeijassa luutnanttina. Jungen kunniaksi pidettiin hänen kuolemansa jälkeen Klaus Junge Memorial -shakkiturnaus.
Merkittäviä pelejä

Kurt Richter vs Klaus Junge
Klaus Junge vs Paul Mross
Alexander Alekhine vs Klaus Junge
Klaus Junge vs Čeněk Kottnauer
Klaus Junge vs Emil Josef Diemer
Klaus Junge vs Walter Sahlmann
Aiheesta muualla

Klaus Junge ChessGames.com-sivustolla (englanniksi)
Janoi Donacien

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. marraskuuta 1993 (ikä 30)
Syntymäpaikka: Castries, Saint Lucia
Pelipaikka: keskuspuolustaja
Pituus: 183 cm
Seura
Seura: Ipswich Town
Junioriseurat
0000–2010: Luton Town
2010–2014: Aston Villa
Seurat
| Vuodet | Seura | O | (M) |
| 2014– | Aston Villa | 0 | (0) |
| 2014–2015 | → Tranmere Rovers (laina) | 31 | (0) |
| 2015 | → Wycombe Wanderers (laina) | 2 | (0) |
| 2015–2016 | → Newport County (laina) | 29 | (0) |
| 2016–2019 | Accrington Stanley | 80 | (1) |
| 2018–2019 | → Ipswich Town (laina) | 10 | (0) |
| 2019– | Ipswich Town | 96 | (0) |
| 2019 | → Accrington Stanley (laina) | 19 | (0) |
| 2021 | → Fleetwood Town (laina) | 19 | (0) |
| Yhteensä | Yhteensä | 287 | (1) |
Maajoukkue
| 2023– | Saint Lucia | 3 | (0) |
 Seurajoukkueuran tilastot kattavat vain kansalliset sarjat, päivitetty 14.11.2023.  Maajoukkueuran tilastot päivitetty 14.11.2023.
Janoi Donacien (s. 3. marraskuuta 1993 Castries, Saint Lucia) on saintlucialainen jalkapalloilija, joka edustaa Englannin mestaruussarjassa pelaavaa Ipswich Townia. Pelipaikaltaan hän on keskuspuolustaja.
Donacien siirtyi Luton Townin junioreista Aston Villan junioreihin vuonna 2010. Hän nousi Aston Villan edustusjoukkueeseen vuonna 2014. Aston Villa on lainannut Donacienia Englannin kakkosliigan seuroihin. Kaudella 2014–2015 hän pelasi 31 ottelua Tranmere Roversissa. Kauden 2015–2016 Donacien aloitti Wycombe Wanderersissa, jossa hän pelasi kaksi ottelua. Syyskuussa 2015 hänet lainattiin Newport Countyyn.
Donacien oli vuosina 2016–2019 Accrington Stanleyn kanssa. Joukkue voitti keväällä 2018 Englannin kakkosliigan ja nousi Englannin ykkösliigaan. Accrington-aikanaan Donacien oli kaudella 2018–2019 lainassa Ipswich Townissa, johon hän siirtyi seuraavaksi kaudeksi. Ipswich lainasi hänet vuonna 2019 Accrington Stanleyyn ja vuonna 2021 Fleetwood Towniin. Ipswich sijoittui keväällä 2023 ykkösliigan toiseksi, ja joukkue nousi Englannin mestaruussarjaan.
Donacien pelasi vuonna 2023 ensimmäiset kolme maaotteluansa Saint Lucian paidassa.
Johann Andreas Naumann

Johann Andreas Naumann
Johann Andreas Naumann (1744–1826) oli saksalainen lintutieteilijä.
Naumann oli maanviljelijä Köthenissä. Hän kirjoitti teokset Vogelsteller (1789) ja 12-osaisen Naturgeschichte der Vögel Mitteleuropas (1896–1905). Yhdessä poikansa Johann Friedrich Naumannin (1780–1857) kanssa hän kirjoitti teoksen Naturgeschichte der Vögel Deutschlands. Nach eigenen Erfahrungen entworfen. Fleischer, Leipzig 1822–1866, osat 1–13.
Hänen nuorempi poikansa oli Carl Andreas Naumann (1786–1854).
Köthenissä sijaitsee Naumann-Museum.
Johann Andreas Naumann ja Johann Friedrich Naumann nimesivät yhdessä ruokokerttusten suvun Acrocephalus vuonna 1811.
Aiheesta muualla

Kuvia tai muita tiedostoja aiheesta Johann Andreas Naumann Wikimedia Commonsissa
Johannes Rau

| Johannes Rau |
| --- | --- |
 Johannes Rau vuonna 2004.
Saksan 8. liittopresidentti
 1. heinäkuuta 1999 – 30. kesäkuuta 2004  
Liittokansleri:  Gerhard Schröder
Edeltäjä:  Roman Herzog
Seuraaja:  Horst Köhler
Henkilötiedot
Syntynyt: 16. tammikuuta 1931 Wuppertal, Weimarin tasavalta
Kuollut: 27. tammikuuta 2006 (75 vuotta) Berliini, Saksa
Puoliso:  Christina Rau
Tiedot
Puolue:  SPD
Uskonto:  luterilainen
 Nimikirjoitus
Johannes Rau (16. tammikuuta 1931 Wuppertal – 27. tammikuuta 2006 Berliini) oli saksalainen poliitikko (SPD). Rau toimi 1. heinäkuuta 1999 – 30. kesäkuuta 2004 Saksan liittotasavallan liittopresidenttinä.
Rau valittiin 1958 Nordrhein-Westfalenin maapäiville sosiaalidemokraattien edustajana. Vuodesta 1967 alkaen hän toimi puolueen maapäiväryhmän puheenjohtajana. Vuosina 1969–1970 Rau toimi Wuppertalin ylipormestarina.
Vuonna 1978 Rau nousi osavaltionsa pääministeriksi. Raun johdolla sosiaalidemokraatit saavuttivat maapäivien vaaleissa 1980, 1985 ja 1990 absoluuttisen enemmistön. Vuonna 1995 alkaen sosiaalidemokraatit ovat johtaneet osavaltiota yhdessä vihreiden kanssa.
Vuonna 1987 Rau oli sosiaalidemokraattien pääministerikansleri liittovaltion vaaleissa, joissa kuitenkin Helmut Kohl säilytti asemansa. Vuonna 1994 Rau oli ensi kertaa SPD:n ehdokas liittopresidentiksi. Tällöin valituksi tuli kristillisdemokraattien (CDU) ehdokas Roman Herzog.
Vuonna 1998 Rau luopui tehtävästään SPD:n osavaltiotason puheenjohtajana sekä osavaltion pääministerin tehtävästä. Seuraavana vuonna 1999 Rau valittiin liittopresidentiksi. Syyskuussa 2003 Rau ilmoitti, ettei tule olemaan käytettävissä seuraavissa, vuoden 2004 vaaleissa. Rau kuoli pitkäaikaiseen sydänsairauteen tammikuussa 2006.
Jason Kasdorf

| Jason Kasdorf> Henkilötiedot |
| --- | --- |
Syntynyt: 8. toukokuuta 1992 (ikä 32) Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  78 kg
Seura
Seura:  Cincinnati Cyclones
Sarja:  ECHL
Pelinumero:  33
Pelaajaura
Pääsarjaura:  2016–
Aik. seurat:  Rochester Americans (AHL)
NHL-varaus:  157. varaus, 2011 Winnipeg Jets
Jason Kasdord (s. 8. toukokuuta 1992 Winnipeg, Manitoba) on kanadalainen jääkiekkomaalivahti, joka edustaa ECHL-liigassa pelaavaa Cincinnati Cyclonesta, joka on NHL-seura Buffalo Sabresin farmijoukkue.
Winnipeg Jets varasi Kasdorfin kuudennella kierroksella 157. pelaajana vuoden 2011 varaustilaisuudessa. Jets kauppasi helmikuussa 2015 Kasdorfin pelaajaoikeudet Buffalo Sabresiin yhdessä Evander Kanen ja Zach Bogosianin kanssa vaihdossa Tyler Myersiin, Drew Staffordiin, Joel Armiaan, Brendan Lemieuxiin sekä ehdolliseen ensimmäisen kierroksen varauvuoroon.
Kasdorf ja Sabres solmivat 14. maaliskuuta 2016 yhden vuoden mittaisen tulokassopimuksen. Kasdorf debytoi NHL:ssä 8. huhtikuuta. Hän päästi ensimmäisessä ottelussaan neljä maalia ja torjui 26 laukausta, kun Sabres hävisi Columbus Blue Jacketsille lukemin 4-1.
Johann Andreas Wagner

Hipparionin kallon kahdeksan miljoonaa vuotta vanha mioseenikauden fossiili Pikérmistä, Kreikasta. National Museum of Natural History, Pariisi
Johann Andreas Wagner (21. maaliskuuta 1797 Nürnberg – 17. joulukuuta 1861 München) oli saksalainen eläintieteilijä, arkeologi ja paleontologi, joka tunnetaan lähinnä varhaisista dinosaurusten, pterosaurien ja muinaisten lintujen tutkimuksistaan.
Wagner oli Münchenin yliopiston professori ja Zoologische Staatssamm-kokoelman (kansallinen eläintieteellinen kokoelma) kuraattori vuodesta 1849 alkaen. Hän sai tohtorin arvon 1826 ja luennoi myös Erlangenin yliopistossa.
Matkoillaan Pikérmin fossiililöytöalueilla Kreikassa Wagner tunnisti mastodonttien, Deinotheriumin, Hipparionin, kahden kirahvilajin ja antilooppien fossiileja. Hänen yhteistyönsä Johannes Rothin kanssa näiden tutkimisessa johti merkittävän paleontologian alan oppikirjan Die fossilen Knochenüberreste von Pikermi in Griechenland ("Wagner & Roth") julkaisuun.
Wagnerin kolmiosainen monografia Die Geographische Verbreitung der Säugethiere Dargestellt, joka julkaistiin 1844–1846, oli varhainen yritys selvittää kuinka vanhan ja uuden mantereen eläimistön samankaltaisuudet voisivat johtua mantereiden ilmastojen samankaltaisuudesta, etenkin korkeilla leveyspiireillä.
Kirjoituksia

Die Geographische Verbreitung der Säugethiere Dargestellt, 1844–1846 (saksaksi)
Geschichte der Urwelt, mit besonderer Berücksichtigung der Menschenrassen und des mosaischen Schöpfüngsberichtes, 1845 (saksaksi)
Die fossilen Knochenüberreste von Pikermi in Griechenland (Johannes Rothin kanssa), 1854 (saksaksi)
Monographie der gattung Pomatias Studer, 1897 (saksaksi)
Kopinonlampi

| Kopinonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°51′28″N, 27°13′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  suo-oja Kyyveteen 
Järvinumero:  14.932.1.010
Mittaustietoja
Pinnankorkeus:  101,6 m  
Pituus:  670 m  
Leveys:  390 m  
Rantaviiva:  2,262 km  
Pinta-ala:  14,256 ha  
Saaria:  ei saaria 
 fiKopinonlampi 
Kopinonlampi  on Etelä-Savossa Mikkelissä  Ihastjärven lähellä sijaitseva lampi.
Maantietoa

Lampi on 670 metriä pitkä, 390 metriä leveä, ja sen pinta-ala on 14,3 hehtaaria. Lammella ei ole kartan mukaan saaria.  Sen rantaviivan pituus on 2,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 101,6 metriä mpy.
Johann Christoph Vogel

Johann Christoph Vogel (18. maaliskuuta 1756 Nürnberg – kesäkuu 1788 Pariisi) oli saksalaissyntyinen, Ranskassa työskennellyt säveltäjä.
Vogel syntyi viulun- ja luutunrakentajasukuun, jonka historia on jäljitettävissä 1500-luvun alkuun. Hän opiskeli sävellystä Regensburgissa Josef Riepelin johdolla. Hän sai Pariisissa useita paikkoja käyrätorvensoittajana, mutta tuli pian tunnetuksi orkesterimusiikin ja oratorioiden säveltäjänä. Hän ihannoi varhain Christoph Willibald Gluckia, joka myöhemmin – Vogelin ensimmäisen oopperan (La toison d'or, 1786) kantaesityksen jälkeen – myös onnitteli Vogelia ja kuvasi tätä luonnonlahjakkuudeksi. Vogelin menestyksekkäin teos oli kuitenkin ooppera Démophon (1788, libretto: Pietro Metastasio), jonka suosiota hän ei itse ehtinyt todistaa.
Jo ennen Vogelin ensimmäisen oopperan kantaesittämistä hänen töitään oli esitetty Concert Spirituel -tapahtumissa. Esittämässä niitä olivat suositut muusikot, kuten huilisti Antoine Hugot, fagotisti Étienne Ozi, käyrätorvensoittaja Jean Lebrun ja klarinetisti Michèl Yost. Vogel teki Michèl Yostin kanssa myös yhteistyötä orkestroimalla teoksia, joihin Yost oli ensin laatinut soolo-osuudet.
Vogelin kuolema liittyi hänen alkoholiriippuvuuteensa. Hänen Démophon-oopperansa esittämistä jatkettiin vuoteen 1820 saakka, mutta säveltäjälle suunniteltu monumentti ei toteutunut.
Aiheesta muualla

IMSLP: Johann Christoph Vogel
Jan Wils

| Mitalit | Mitalit | Mitalit |  |
| --- | --- | --- | --- |
|   Jan Wils vuonna 1928. |   Jan Wils vuonna 1928. |   Jan Wils vuonna 1928. |  |
Maa:   Alankomaat
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | arkkitehtuuri |  |
Jan Wils (22. helmikuuta 1891 Alkmaar – 11. helmikuuta 1972 Voorburg) oli alankomaalainen arkkitehti ja olympiavoittaja.
Jan Wilsin suunnittelema
 Amsterdamin olympiastadion
 vuonna 1928.
Wils suunnitteli Amsterdamin Olympiastadionin, jossa järjestettiin vuoden 1928 kesäolympialaiset. Hän laati rakennustöitä varten yli 1 200 yksityiskohtaista piirrosta, joista haasteellisimmat olivat sisäänkäynnille alun perin suunnitellut kaksoistornit, jotka hän lopulta korvasi yhdellä olympiatulelle tarkoitetulla Maraton-tornilla. Wils osallistui myös Amsterdamin olympialaisiin, joissa hän voitti olympiastadionin rakennussuunnitelmillaan kultaa arkkitehtuurissa.
Muita Wilsin suunnittelemia rakennuksia olivat Haagissa sijaitsevat Papaverhof-asuntokiinteistöt (engl. housing complex).
Aiheesta muualla

Wikimedia Commonsissa on kuvia tai muita tiedostoja aiheesta .
John Allen (koripalloilija)

| John Allen |
| --- | --- |
 John Allen syyskuussa 2010
Henkilötiedot
Koko nimi:  John Allen
Syntynyt: 1. marraskuuta 1982 (ikä 41) Coatesville, Pennsylvania, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pieni laitahyökkääjä
Pituus:  196 cm
Paino:  96 kg
Pelaajaura
Yliopistojoukkueet
2001–2005:   Seton Hallin yliopisto
Seurajoukkueet
2005 2005–2006 2006–2007 2007–2008 2008–2009 2009–2010 2010 2011 2011–2012 2012:   New Jersey Flyers  Kouvot  Ironi Ramat Gan  Phantoms Braunschweig  Strasbourg IG  Phantoms Braunschweig  Kauhajoen Karhu  Eisbären Bremerhaven  Anwil Włocławek  Reales de La Vega
John Allen (s. 1. marraskuuta 1982 Coatesville, Pennsylvania, Yhdysvallat) on yhdysvaltalainen koripalloilija, joka on tällä hetkellä vapaa pelaaja. Hän pelaa heittävän takamiehen sekä pienen laitahyökkääjän pelipaikkoja.
Seton Hallin yliopistosta keväällä 2005 valmistunut Allen on pelannut urallaan Saksan, Israelin, Suomen, Ranskan, Puolan ja Dominikaanisen Tasavallan pääsarjoissa.
Johanna Lindell

Johanna Lindell (s. 1. lokakuuta 1972) on suomalainen entinen jalkapalloilija.
Maalivahti Lindell pelasi urallaan Ilveksessä, Helsingin Jalkapalloklubissa, Malmin Palloseurassa ja ruotsalaisessa Hammarby IF:ssä. Hän voitti Suomen mestaruuden MPS:n riveissä 2003. Maajoukkueessa Lindell pelasi vuosina 1990-2003 yhteensä 72 maaottelua.
Lindell valittiin vuoden naispelaajaksi 1994.